tartuNLP/wikipedia-smugri-20251201 huggingface dataset:
Sählyn Suomen-mestaruuskilpailut

Sählyn Suomen-mestaruuskilpailut eli Sählyn SM on vuosittain järjestettävä sählyturnaus. Se järjestettiin ensimmäisen kerran Helsingissä 6. kesäkuuta 2009. Joukkueita ilmoittautui mukaan 263 kappaletta.
IBK Reino on voittanut miesten sarjan neljä kertaa (2009-2012) ja VKTP on voittanut sekä miesten, että naisten sarjoissa kolmesti (2009, 2011, 2013).
Joukkueet jakautuivat vuonna 2009 seuraavasti sarjojen kesken:
Säännöt.
Joukkueessa saa olla enintään kuusi kenttäpelaajaa. Kentällä on samanaikaisesti kummaltakin joukkueelta kolme pelaajaa. Maalit tehdään pieniin maaleihin, joissa ei ole maalivahteja. Peliaika on 1x12 minuuttia. Mikäli pelaajaa rikkoo vastustajaa, tulee tästä joko vapaalyönti tai rangaistuslaukaus. Rangaistuslaukaukset suoritetaan puolestäkentästä tyhjään maaliin (ei saattaen).
Pekka Lehtinen

Pekka Lehtinen on suomalainen toimittaja. Hän työskentelee nykyisin MTV Uutisten rikostoimittajana. Lehtinen on työskennellyt myös nyt jo lopetetussa MTV3:n 45 minuuttia -ajankohtaisohjelmassa. Lehtinen oli aikaisemmin Yleisradion palveluksessa uutistoimittajana 1993–2005 ja Nelosen tv-uutisten rikostoimittajana ja uutisankkurina 2006–2011. 
Lehtinen tunnetaan tutkivana journalistina, joka on muun muassa väittänyt suomalaisen maastohiihdon käyttäneen järjestelmällisesti dopingia vuosia ennen Lahden MM-hiihtojen dopingskandaalia 2001. Huhtikuussa 2008 Lehtinen väitti epo-hormonipullon löytyneen vuonna 1988 silloisen maajoukkuehiihtäjän Marjo Matikaisen hotellihuoneen pöydältä. Marjo Matikainen-Kallström kiisti dopingsyytökset.
Keväällä 2013 Jim-televisiokanava on esittänyt Kari Uotin juontamaa Rekonstruktio-nimistä rikossarjaa, jossa Pekka Lehtinen toimii asiantuntijana.
Lehtinen työskentelee nykyään MTV Uutisten tutkivana rikostoimittajana. MTV:llä Lehtinen on toiminut myös Jääkiekon MM-kisojen studio-isäntänä vuosina 2012–2014.
Lehtinen teki 2010-luvulla kolmea ohjelmaa rikostoimittaja Jarkko Sipilän (1964–2022) kanssa. Vuosina 2014–2016 he juonsivat MTV:n nettiin "Vinkkimiehet"-ohjelmaa. Helmikuussa 2017 MTV3-kanavalla alkoi Lehtisen ja Sipilän rikos- ja oikeusalan ajankohtaisohjelma "Rikospaikka", joka oli jatkoa "Vinkkimiehet"-sarjalle. Vuodesta 2018 he tekivät Radioplay-palveluun "Rikospaikkaradio"-podcastia.
Lehtisen toimittama kirja "Wanted: Suomen etsityimmän rikollisen tarina" Cannonball MC -rikollisjärjestön ex-johtajasta Janne ”Nacci” Tranbergista julkaistiin toukokuussa 2019.
Final Four

Final Four on urheilussa käytettävä termi neljälle pudotuspelien tai runkosarjan kautta selvinneelle joukkueelle, jotka siis ovat vielä jäljellä turnauksessa tai sarjassa. Termiä käytettiin ensikertaa NCAA:ssa. Yleensä Final Fourissa pelataan välierät, joiden voittajat etenevät sarjan finaaliin ja häviäjät joutuvat pronssipeliin. Yleensä varsinkin suuremmissa turnauksissa välierien ja mitalipelien välissä on kahden päivän tauko. 
Käyttö.
Eurooppa.
Koripallo:
Lentopallo:
Käsipallo:
Vesipallo:
Yhdysvallat.
Koripallo:
Jääkiekko:
Leonid Kanevskyi

Leonid Semenovitš Kanevskyi (, , s. 2. toukokuuta 1939 Kiova, Ukraina) on ukrainalais-venäläinen näyttelijä.
Pohjois-Kazakstanin aro ja järvet

Pohjois-Kazakstanin aro ja järvet on Unescon maailmanperintöluettelon kohde Kazakstanissa. Se on noin 4 500 neliökilometrin mittainen alue, johon kuuluu Nawırzımin ja Qorğaljinin luonnonpuisto.
Luonnonpuistoissa kaksi järvialuetta, joissa on sekä makeita järviä että suolajärviä. Ne sijaitsevat vedenjakajalla, joka erottaa Pohjoiseen jäämereen laskevat joet Araljärven altaasta. Ilmastoltaan alue on mantereinen: kesät ovat kuumat sekä kuivat ja talvet kylmät sekä suhteellisen vähälumiset.
Alueen vesistöt ovat merkittäviä lintuvesiä, sillä ne sijaitsevat lintujen muuttoreiteillä. Qorğaljinin luonnonpuistossa ruokailee parhaimmillaan 15–16 miljoonaa lintua, ja puistoissa pesii yhteensä 850 000 vesilintua. Tengizjärvellä on flamingon pohjoisin pesimäpaikka, jossa pesii parhaimmillaan 10 000 paria.
Teijo (Perniö)

Teijo () on kylä ja kylässä sijaitsevien Teijon kartanon ja Teijon rautaruukin ympärille syntynyt ruukkiyhdyskunta ja taajama Perniössä Salon kaupungissa Varsinais-Suomessa. Kylän asukasluku on noin 700. Kylässä on Teijon kirkko, ja kylän palveluihin kuuluvat kauppa, jonka yhteydessä toimii asiamiesposti, sekä peruskoulun ala-aste, jonka edeltäjänä toiminut Teijon kansakoulu perustettiin vuonna 1869. Teijon kyläkeskuksen vaikutusalueeseen kuuluvat Teijon, Matildedalin, Kirjakkalan ja Mutaisten kylät.
Teijon tienoo on vanhaa teollisuusaluetta. Alueella sijaitsee kolme vanhaa rautaruukkia: Teijon ruukki, joka on perustettu 1686, etelämpänä Matildedalissa sijaitseva Mathildedalin ruukki, joka on perustettu 1852 (ruukin alueella oli ruukkitoimintaa jo vuodesta 1686) ja pohjoisempana Kirjakkalassa sijaitseva Kirjakkalan ruukki joka on perustettu 1686. Vielä nykyäänkin alueella toimii teollisuutta; muun muassa Antti Wihurin 1960-luvulla alueelle perustama telakka, joka jatkaa toimintaansa useiden omistajavaihdosten jälkeen. Museovirasto on määritellyt sekä Teijon että Mathildedalin ruukkialueet valtakunnallisesti merkittäviksi rakennetuiksi kulttuuriympäristöiksi.
Teijolla sijaitsee Meri-Teijon vapaa-ajankeskus, jossa on muun muassa laskettelurinne ja rinneautoilurata. Teijolla on myös Meri-Teijo Golfin omistama golfkenttä. Seudulta löytyy paljon matkailupalveluja, ja vapaa-ajan asuntoja on runsaasti.
Teijon alueen tärkeä toimija on alueen asukkaiden perustama Teijon Alueen Kyläyhdistys, joka julkaisee Kyläkuulumisia-lehteä neljä kertaa vuodessa.
Vuonna 2010 Teijo valittiin Varsinais-Suomen vuoden kyläksi.
Anis Ben Chouikha

Anis Ben Chouikha (, s. 17. syyskuuta 1975) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa tällä hetkellä Ligue Professionnelle 1:ssä pelaavaa CS Hammam-Lifia.
Ura.
Ben Chouikha aloitti ammattilaisuransa ES Zarzisin joukkueessa, josta hän siirtyi yhden kauden jälkeen CS Hammam-Lifiin vuonna 1996. Sittemmin Ben Chouikha on ollut joukkueensa kantavia voimia. Hän teki muun muassa ratkaisevan maalin vuoden 2001 Tunisian cupin loppuottelussa ES Sahelia vastaan. Ben Chouikha on myös tehnyt parhaimmillaan kuusi maalia kaudella 2005–2006.
Kitaanin kieli

Kitaanin kieli on Mongoliassa ja Koillis-Kiinassa 300–1100-luvuilla asuneiden kitaanien puhuma kuollut mongolikieli.
Kitaanien johtama paimentolaisheimojen liittoutuma valtasi Koillis-Kiinan 900-luvun alussa ja perusti vuonna 916 Liao-dynastian valtakunnan, jonka džurtšenit hävittivät vuonna 1125. Tappion jälkeen osa kitaaneista siirtyi Keski-Aasiaan. Siellä he perustivat Karakitain valtakunnan, jonka mongolit valtasivat vuonna 1218.
Kitaanit käyttivät kahta kirjoitusjärjestelmää. Vuonna 920 luotiin ”suuri kirjoitus”, jonka uskotaan koostuneen useista tuhansista sanamerkeistä. Vuonna 925 laadittiin muutamia satoja merkkejä käsittävä ”pieni kirjoitus”, jota on käytetty kaikissa säilyneissä kielenmuistomerkeissä. Merkit on lainattu kiinasta, mutta yksittäisten sanojen asemasta ne ilmaisevat tavuja ja muodostavat kokonaisia sanamuotoja ilmaisevia ryhmiä. Ainoastaan osa kitaanin kirjoitusmerkeistä on onnistuttu tulkitsemaan. Niiden analyysi on kuitenkin paljastanut, että kyse on mongolinsukuisesta kielestä.
Louis Bullock

Louis Herbert Bullock Jr. (s. 20. toukokuuta 1976, Washington D.C.) on yhdysvaltalainen koripalloilija, joka pelaa nykyisin CB Sevillassa.
Ura.
Bullock pelasi yliopistokoripalloa Michiganin yliopistossa. Hän teki kolmanneksi eniten pisteitä yliopistonsa historiassa ja oli erityisesti kolmen pisteen heitoissa koulunsa parhaimpia. Yliopistourallaan Bullock joutui myös Michiganin yliopiston koripalloskandalin osalliseksi, kun hänen entinen valmentajansa oli lainannut hänelle ja muutamalle muulle pelaajalle laittomia lainoja. Tämän takia kaikki hänen yliopistojoukkueensa voittamat mestaruudet on mitätöity.
Bullock osallistui , jossa Minnesota Timberwolves varasi hänet numerolla 42. Hänen oikeutensa myytiin Orlando Magicille, mutta hän ei koskaan päässyt pelaamaan NBA:han. Vuonna 1999 Bullock päättikin siirtyä Eurooppaan ja hän liittyi Müller Veronaan. Hän pelasi seurassa kaksi kautta, kunnes liittyi Adecco Milániin. Yhden kauden jälkeen Addeccossa hän siirtyi Espanjaan Unicaja Málagaan, jossa hän pelasi kahden kauden ajan. Vuonna 2004 hän siirtyi Real Madridiin. Hän voitti seurassa ULEB Cupin vuonna 2007 sekä Espanjan mestaruuden vuosina 2005 ja 2007.
Kauden 2008–2009 jälkeen Real Madrid ja Bullock tekivät kahden vuoden jatkosopimuksen. Hän pelasi seurassa lopulta vain yhden kauden ja siirtyi CB Sevillaan.
Kesärakkaus

Kesärakkaus ("Foudre") on ranskalainen nuorten televisiosarja, jota tehtiin viisi tuotantokautta vuosina 2007–2011. Ranskassa sarjaa esitettiin France 2 -kanavalla. Pääosissa näyttelivät muun muassa Joséphine Jobert (Alice), Charles Templon (Alex), David Tournay (Léo), Nils Haagensen (Sam) ja Fanny Krich (Maxine).
Suomessa sarjaa on esitetty 1. kesäkuuta 2009 alkaen Yle TV2:lla "Summerissa".
Tarina.
Alex Nelka rakastuu 18-vuotispäivänään kaupungilla tapaamaansa salamyhkäiseen Aliceen. Pian tyttö katoaa Alexin elämästä silmänräpäyksessä, mutta nuorukainen alkaa etsiä tätä. Alex löytää tytön toiselta puolelta maapalloa, Uudesta-Kaledoniasta, jossa hänelle selviää, että Alicella on siellä perhe ja hänen entinen poikaystävä Jess. Alex jää asumaan Uuteen-Kaledoniaan ystäviensä Léon ja Evan kanssa. Vähitellen Alice alkaa kiintyä Alexiin ja heistä tulee pari, mutta Jess yrittää pilata suhteen kaikilla mahdollisilla konsteilla. Yhdessä pari kerää kasapäin unohtumattomia muistoja ja kokemuksia, mutta ne tuhoutuvat, kun Alex katoaa salaperäisesti. Alice käy läpi vaikeaa aikaa ja on hyvin surullinen Alexin katoamisesta. Hän tekee ystävineen kaikkensa löytääkseen Alexin. Samoihin aikoihin Alexin lapsuudenystävä Sam tulee sekoittamaan pakkaa, ja vähitellen, hitaasti, mutta varmasti Alice ja Sam rakastuvat.
Kylän professori Guiloux tekee tutkimusta eri heimoista ja hän lupautuu ottamaan Alicen mukaan projektiinsa. Lopulta projektiin osallistuu professori Guilouxin ja Alicen lisäksi vielä Sam, Léo ja Maxine. Monimutkaisten ja vaarallisten esteiden yli ryhmä selviää saarille ja he pääsevät tutustumaan heimoihin. Yhtäkkiä paikalle pamahtaa Samin entinen tyttöystävä Victoria, joka yrittää havitella Samia takaisin itselleen, mutta tuloksetta. Victoria palaa takaisin Ranskaan, mutta vaikeudet eivät lopu. Kaikki muut pääsevät lähtemään takaisin Nouméaan, mutta Sam jättää itsensä pantiksi näyttääkseen Alicelle kuinka paljon hän tätä rakastaa. Alice tajuaa, että heidät on tarkoitettu yhteen ja hän päättää lähteä Samin luokse heimosaarelle. Juuri kun Alicen pienkone on lähtenyt lentokentältä, Léo saa häkellyttävän puhelun Alexin löytymisestä.
Asahi Health

Asahi tai "Asahi Health" on suomalainen terveysliikunta, joka on saanut vaikutteita itämaisista lajeista kuten taijiquan, qigong (chikung), yiquan sekä jooga. Asahi perustuu kuitenkin täysin länsimaiseen lääketieteeseen. Asahia pystyy harjoittamaan kuka tahansa, riippumatta iästä tai fyysisestä kunnosta. Asahia tehdään yleensä ryhmissä, mutta sitä voi tehdä hyvin yksinkin, esimerkiksi tauko- tai työpaikkaliikuntana. 
Asahin historia.
Asahin kehittivät Suomessa vuonna 2004 neljä liikunta-alan asiantuntijaa: Timo Klemola, Ilpo Jalamo, Keijo Mikkonen ja Yrjö Mähönen. He olivat harjoittaneet ja opettaneet itämaisia lajeja, kuten karatea, taijiquania, qigongia sekä yiquania, ja pitivät niitä suuressa arvossa, mutta olivat samalla todenneet, että kyseisiä lajeja harjoitti Suomessa vain pieni prosentuaalinen osuus liikunnan harrastajista. Perinteiset itämaiset lajit voivat olla hyvinkin monimutkaisia, ja siksi niissä voi olla korkea aloituskynnys. Niissä käytetään myös itämaisia käsitteitä, kuten qi tai prana, mikä voi tuntua länsimaisesta ihmisestä mystiikalta. 
Asahia kehittäessä haluttiin ottaa näistä lajeista niiden terveysvaikutukset, kiteyttää ne mahdollisimman yksinkertaisiin liikkeisiin ja perustella kaikki liikkeet länsimaisella liikuntalääketieteellä. Asahista kehitettiin laji, jossa olisi mahdollisimman matala aloituskynnys. Periaatteena oli luoda suomalainen terveysliikunta, jota kaikki voisivat harjoittaa iästä tai kunnosta riippumatta. 
Asahi on kehitelty vaikuttamaan erityisesti suomalaisten yleisimpiin ongelmiin, kuten selän ja niska-hartiaseudun kipuihin, tasapainon kehittämiseen sekä stressin synnyttämien psykosomaattisten oireiden lievittämiseen ja ennaltaehkäisyyn.
Asahin pääperiaatteet.
Asahissa on liikesarjoja, jotka suoritetaan hitaasti ja keskittyneesti, ilman taustamusiikkia tai ylimääräistä hälyä. Ulkoisesti se muistuttaa hieman taijiquania tai qigongia.
Asahissa on kuusi pääperiaatetta:
Asahi-liikkeet ovat pehmeitä, rauhallisia ja ne tehdään hengityksen tahdissa. Liikkeet ovat yksinkertaisia ja helppoja oppia. Liikkeillä on usein myös käytännön sovelluksensa, kuten esimerkiksi raskaan esineen nostaminen maasta tai tasapainon kehittäminen. Asahissa on perusliikesarjan lisäksi myös jatkotasoja.
Levinneisyys.
Asahia on saatavilla kaikilla suurimmilla paikkakunnilla. Kotimainen lentoyhtiö Finnair on käyttänyt asahin istumamuotoa myös lentojensa taukoliikuntana.
Puutarhatrilogia

Puutarhatrilogia on suomalaisen elektronista popmusiikkia soittavan Reginan kolmas albumi. Se julkaistiin 11. helmikuuta 2009. Levy nousi julkaisuviikollaan Suomen virallisen listan sijalle 6 ja pysyi listalla kolmen viikon ajan. Levy sai kauttaaltaan myönteisiä arvosteluja, joissa kehuttiin muun muassa yhtyeen kehittyneitä, monipuolistuneita ja uudistuneita sävellyksiä ja soundia. Levyn kappale "Saanko jäädä yöksi?" julkaistiin singlenä marraskuussa 2008. Siitä ja kappaleesta "Tapaa minut aamulla" on tehty musiikkivideot.
Linko

Linko, myös paimenen linko, on primitiivinen heittoase, jolla singotaan pieniä kiviä, kuulia tai tikkamaisia nuolia. Todennäköisesti kalkoliittisen kauden aikana kehitetty linko on vipukeihään ja jousen ohella ensimmäisiä aseita, joita käytettiin ilmaan singottujen ammusten lentoradan pidentämiseksi. Linkoa käytettiin mm. metsästykseen ja karjan ja viljan suojeluun. Muinaiset kansat suosivat linkoa sodankäynnin aseena, joskin se poistui pääosin käytöstä 1400-luvulle siirryttäessä. Linko saatetaan yhä nähdä aseena joidenkin kehitysmaiden heimokiistoissa. Sodankäynnissä lingon etuna oli sen keveys ja ammusten helppo saanti, mutta se hävisi tarkkuudessa ja tehossa jouselle ja varsinkin varsijouselle.
Käyttö.
Linko koostuu narusta, jonka keskelle on tehty pesä kiveä varten. Ammus sijoitetaan pesään ja narun päät otetaan heittokäteen. Tämän jälkeen linkoa pyöritetään ja toinen naruista vapautetaan, jolloin pesässä ollut kivi sinkoutuu ilmaan pyörimisliikkeen tangentin mukaisesti. Linko toimii käden jatkeena heitossa ja pystyy sinkoamaan kiven voimakkaammin ja monta kertaa pitemmälle kuin pelkkää kättä käyttäen. 
Lingon ammukset.
Vaikka lingon yksi eduista olikin että tarvittaessa aivan tavalliset muotoilemattomat kivet kävivät sille ammuksiksi, niitä myös muotoiltiin jotta ne pysyisivät paremmin pesässä ja lähtisivät lentoon hallitummin. Niitä muotoiltiin myös kiviä raskaammista materiaaleista, kuten lyijystä. Lisäksi ammuksia muotoiltiin myös savesta, jonka jälkeen ne poltettiin koviksi. Usein ammuksiin saatettiin myös lisätä vihollista herjaavia lyhyitä viestejä.
Historia.
Vaikka aseella on metsästetty näihin päiviin asti, sen hyöty metsästyskäytössä on kuitenkin pieni. Pienikokoista riistaa varten se on suhteellisen epätarkka ja isokokoista riistaa varten se on suhteellisen tehoton. Siksi on pidetty mahdollisena, että linko on ensimmäinen pääasiassa sotimiseen kehitetty ase.
Pliniuksen mukaan asetta käyttivät ensimmäisinä foinikialaiset ja Vegetiuksen mukaan Baleaarien alkuperäisasukkaat. Myös egyptiläisissä seinäkaiverruksista löytyy lingoilla varustettuja soturihahmoja. Varmaa tietoa siitä, ketkä keksivät lingon ensimmäisenä ei ole, sillä linkoa suosivat useat muinaiset kansat. Varhaisimpien löydettyjen todisteiden mukaan linkoa on käytetty Catal Hüyükissa 5500-4500 eaa.
Kuuluisin tarina lingon käytöstä löytyy Raamatun vanhasta testamentista. Tuleva Israelin kuningas Daavid tappoi jättiläismäisen filistealaisen soturin Goljatin paimenen lingon avulla. Tarina jäi vertauskuvaksi älyn ja tekniikan voitolle raa'asta voimasta.
Antiikin Rooman sotajoukot käyttivät linkomiehiä etujoukkoina, joiden tehtävä oli häiritä ja vahingoittaa vastustajaa etäältä. Roomalaiset kutsuivat linkoa nimellä "Funda" ja linkomiehiä "Funditores". Kevyesti aseistetut ja haarniskoimattomat linkojoukot pysyttelivät vihollisesta etäällä eivätkä osallistuneet varsinaiseen lähitaisteluun miekoin ja keihäin aseistautuneiden, haarniskoitujen legioonalaisten lailla. Funditoresit olivat yleensä baleaareilta värvättyjä sotureita, jotka kuuluivat auxilia-joukkoihin.
Koripallon maailmanmestaruuskilpailut 2010

Vuoden 2010 koripallon maailmanmestaruuskilpailut järjestettiin Turkissa 28. elokuuta – 12. syyskuuta. Turnauksen järjesti FIBA yhdessä Turkin koripalloliiton kanssa. Kisojen mestaruuden voitti Yhdysvallat.
Areenat.
Alkulohkot pelattiin viidessä eri hallissa, mutta pudotuspeleistä lähtien pelipaikkana oli Sinan Erdem Dome.
Tulokset.
Alkulohkot.
Lohko A.
28. elokuuta 2010
29. elokuuta 2010
30. elokuuta 2010
1. syyskuuta 2010
2. syyskuuta 2010
Lohko B.
28. elokuuta 2010
29. elokuuta 2010
30. elokuuta 2010
1. syyskuuta 2010
2. syyskuuta 2010
Lohko C.
28. elokuuta 2010 
29. elokuuta 2010 
31. elokuuta 2010 
1. syyskuuta 2010 
2. syyskuuta 2010 
Lohko D.
28. elokuuta 2010
29. elokuuta 2010
31. elokuuta 2010
1. syyskuuta 2010
2. syyskuuta 2010
Tilastot.
Pisteet
Levypallot
Syötöt
Torjunnat
Riistot
Minuutit
Robert Ouko (yleisurheilija)

Robert Ouko (24. lokakuuta 1948 Manga, Kisii, Nyanza, Kenia – 18. elokuuta 2019) oli kenialainen juoksija ja olympiavoittaja.
Ouko osallistui Méxicon 1968 olympialaisissa 800 metrin juoksuun. Alkuerissä hän juoksi ajan 1.47,6 ja välierissä ajan 1.47,1 mutta ei selviytynyt loppukilpailuun. Vuonna 1970 hän voitti Kansainyhteisön kisoissa kultaa 800 metrillä ajalla 1.46,89 ja 4 × 400 metrin viestissä ajalla 3.03,63. Münchenin 1972 olympialaisissa hän sijoittui 800 metrillä viidenneksi ajalla 1.46,5. Hän juoksi 4 × 400 metrin viestijuoksussa kolmannen osuuden ja voitti kultaa ajalla 2.59,8. Ennakkosuosikki Yhdysvallat ei osallistunut viestiin, kun sen kaksi juoksijaa suljettiin kisoista epäurheilijamaisen käytöksen vuoksi ja kolmas juoksija loukkaantui.
John Robert Ouko

John Robert Ouko (31. maaliskuuta 1931 – 12. helmikuuta 1990) oli kenialainen poliitikko. Hän osallistui maansa politiikkaan sekä siirtomakaudella että Jomo Kenyattan ja Daniel arap Moin presidenttikausilla. Hän oli Kisumun vaalipiirin kansanedustaja ja toimi muun muassa maansa ulkoministerinä. 
Ouko murhattiin helmikuussa 1990. Murhatsa tehtiin useita eri tutkintoja, kolmas niistä velmistui vuonna 2005 mutta esiteltiin parlamentille vasta vuonna 2010. Sen mukaan Ouko surmattiin presidentti Daniel arap Moin virka-asunnossa.
Munyoro Hezekiah Nyamau

Munyoro Hezekiah Nyamau (5. joulukuuta 1942 Kisii, Kenia – 7. lokakuuta 2025 Nakuru, Kenia) oli kenialainen pikajuoksija ja olympiavoittaja.
Nyamau saavutti Méxicon 1968 olympialaisissa hopeaa 4 × 400 metrin viestijuoksussa ajalla 2.59,6. Hän juoksi toisen osuuden. Hän oli paras kenialainen 400 metrin juoksussa mutta ei selviytynyt loppukilpailuun; alkuerissä hänen aikansa oli 45,9, toisissa alkuerissä 46,1 ja välierissä 46,3. Vuonna 1970 hän voitti Kansainyhteisön kisoissa kultaa 4 × 400 metrin viestissä ajalla 3.03,63. Münchenin 1972 olympialaisissa hän juoksi viestissä jälleen toisen osuuden ja voitti kultaa ajalla 2.59,8. Ennakkosuosikki Yhdysvallat ei osallistunut viestiin, koska sillä ei ollut tarpeeksi juoksijoita kahden jouduttua suljetuksi kisoista epäurheilijamaisen käytöksen vuoksi ja kolmannen loukkaannuttua. Münchenissä Nyamau karsiutui 400 metrin juoksun toisissa alkuerissä; ensimmäisissä alkuerissä hän juoksi ajan 46,33 ja toisissa 46,80.
Nyamau kuoli sairaalahoidossa 7. lokakuuta 2025 sappirakon syöpään. Hän eli 88-vuotiaaksi.
Kelttiläiset maat

Kelttiläiset maat nimitystä käytetään niistä maista ja alueista, joissa puhutaan kelttiläisiä kieliä ja joissa kelttiläinen kulttuuri on säilynyt. Kelttiläinen liitto on tunnustanut kuusi aluetta kuuluviksi kelttiläisiin maihin. Nämä ovat Irlanti ("Éire"), Skotlanti ("Alba"), Mansaari ("Mannin"), Wales ("Cymru"), Cornwall ("Kernow") ja Bretagne ("Breizh"). Myös Englanti, Galicia ja Asturia luokitellaan joskus kelttiläisiksi maiksi niiden kelttiläisen historian takia.
Kielet.
Useimmat alueet luokitellaan kelttiläisiksi niissä puhutun kielen perusteella. Jokaisella nykyisin kelttiläisiksi luokitellulla alueella puhutaan kelttiläistä kieltä. Kuitenkin millään näistä alueista kelttiläiset kielet eivät ole valta­kieliä, vaan niissä puhutaan englantia, ranskaa tai skottia. Myös eräillä kelttiläisiksi maiksi luokittelemattomilla alueilla puhutaan kelttiläisiä kieliä. Kymriä puhutaan Patagoniassa ja gaelia Cape Bretonissa.
Nykypäivänä kelttiläisiä kieliä puhutaan seuraavasti:
Muut alueet.
Suurimmassa osassa Länsi- ja Keski-Eurooppaa on ollut kelttiläistä vaikutusta, mutta kelttiläiset kielet eivät ole siellä säilyneet. Iberian niemi­maalla eli aikoinaan useita keltti­ryhmiä ja osalla paikan­nimistä on kelttiläinen alku­perä. Kelttiläisissä kielissä Englantia kutsutaan saksien maaksi. Tämä johtuu saksien aikoinaan suorittamasta Englannin valtauksesta. Englannin alueella on puhuttu kelttiläisiä kieliä 1700-luvulle saakka; viimeinen äidin­kielenään kornia puhunut kuoli 1676 ja Herefordshiressä puhuttu kymri hävisi samoihin aikoihin. Eräät vallonit pitävät itseään kelttiläisinä.
Paul England

Paul Thomas England (28. maaliskuuta 1929 Melbourne – 17. kesäkuuta 2014) oli australialainen F1-kuljettaja. Hän osallistui yhteen F1-osakilpailuun, Saksan GP:hen kaudella 1957. Hän keskeytti kilpailussa eikä saavuttanut pisteitä. Hän ajoi F2-luokan autolla Cooper-Climaxilla.
England työskenteli Repco-yrityksessä ja kilpaili omalla Holden-moottorilla varustetulla Auscan-urheiluautolla, jonka lasikuituinen runko perustui A6GCS Maseratiin. Kilpauransa jälkeen hän omisti moottorinvalmistajayrityksen nimeltä Paul England &amp; Staff. Nykyään yritystä pyörittää hänen esikoisensa Lisa Mary Coulton ja tämän puoliso Steven Coulton.
Oliver

Oliver on latinalaisperäinen miehen etunimi, joka tarkoittaa latinaksi oliivipuun istuttajaa. Nimen naispuolinen vastine on Olivia. Oliverin ja myös Olivian nimipäivä on 29. toukokuuta.
Suomessa nimi Oliver oli 1900-luvun alkupuolella varsin harvinainen, mutta on 1980-luvulta lähtien yleistynyt. Vuoden 2019 loppuun menneessä nimi oli annettu noin 17 760 henkilölle, joista yli puolet (ainakin 9 892) on 2010-luvulla syntyneitä.
Bob Evans

Robert "Bob" Evans (s. 11. kesäkuuta 1947 Waddington, Lincolnshire) on entinen brittiläinen F1-kuljettaja. Hän osallistui kahteentoista F1-osakilpailuun kausina 1975–1976. Hän oli parhaimmillaan yhdeksäs Belgian GP:ssä 1975. Aika-ajoissa Evans oli parhaimmillaan kahdeskymmenes. Hän osallistui myös lukuisiin MM-sarjaan kuulumattomiin kilpailuihin.
Evans kilpaili myös Formula Ford, Formula 3 ja F5000 -sarjoissa. Hän voitti Britannian F5000-mestaruuden vuonna 1974. Evans siirtyi Aurora F1-mestaruussarjaan 70-luvun lopulla.
Pierre Brasseur

Pierre Brasseur, oik. Pierre-Albert Espinasse (22. joulukuuta 1905 Pariisi, Ranska – 16. elokuuta 1972 Bruneck, Italia), oli ranskalainen näyttelijä.
Hänen vanhempansa olivat näyttelijät Georges Espinasse ja Germaine Brasseur, joka tosin oli tuolloin vielä naimisissa Albert Brasseurin kanssa. Myös hänen isoisänsä Jules Brasseur oli näyttelijä. Hänen poikansa Claude ja pojanpoikansa Alexandre ovat myös käyttäneet sukunimeä "Brasseur". 
Mahtipontisista rooleistaan tunnettu Brasseur esitti puolittain kuvitteellisen näyttelijä Frédérick Lemaîtren osan Marcel Carnén elokuvassa "Paratiisin lapset" (1945) ja tohtori Génessierin osan kauhuelokuvassa "Silmät ilman kasvoja" (1959).
Apache Wave

Apache Wave on seuraaja Google Wavelle, joka oli Googlen Google I/O -konferenssissa 28. toukokuuta 2009 julkistama web-pohjainen integroitu ryhmätyösovellus, jota esim. Computerworld -lehti on kuvannut "uudentyyppiseksi megasovellukseksi". Hanke ja sovelluksen prototyyppi julkaistiin poikkeuksellisesti jo prototyyppivaiheessa kehittäjäyhteisölle, joka voi kehittää avoimeen lähdekoodiin pohjautuvaan sovellukseen uusia työkaluja ja lisäsovelluksia.
Julkistuksensa jälkeen Google Wave oli käytettävissä vain rajatulle yleisölle; käyttöön tarvittiin toisen käyttäjän lähettämä kutsu. 19. toukokuuta 2010 palvelu avattiin kaikille Googlen käyttäjille. 4. elokuuta 2010 Google kuitenkin ilmoitti, että Googlen oma Wave-palvelu tullaan lakkauttamaan, ja Waven avoimen lähdekoodin projekti siirtyi Apache Software Foundationille. ASF:n nykyinen kehitysversio on "Wave In A Box" (WIAB), Wave-palvelinohjelmisto joka voidaan asentaa omalle palvelimelle.
Toiminnallisuus.
Google Waven toukokuussa 2009 esitelty prototyyppi yhdisti sähköpostin, pikaviestimen, wikin ja sosiaalisen median sovelluksia.
Google Waven kehittäjät kuvailevat itse tuotetta sähköpostin "seuraavaksi sukupolveksi". Kokonaisia viestiketjuja ei enää tallenneta ja kopioida useiden käyttäjien sähköpostilaatikoihin, vaan viestiketjut ja -objektit muodostavat "aaltoja" (), eli kokonaisia viestiketjuja, jotka tallennetaan palvelimelle keskitetysti. Viestiketjuja tai niiden osia voidaan jakaa edelleen uusille käyttäjille ja niistä voidaan poistaa osia milloin tahansa ketjun olemassaolon aikana. Viestiketju eli "aalto" muodostaa Googlen mukaan samaan aikaan keskustelun ja dokumentin. Kuka tahansa viestiketjuun osallistuva käyttäjä voi kommentoida mitä tahansa viestin osaa, editoida sen sisältöä ja lisätä uusia käyttäjiä viestiketjuun. Siihen voidaan myös lisätä multimediaviestejä, eli blipejä, joihin voidaan niin ikään vastailla. Keskustelun osapuolia tiedotetaan vastauksista tai muutoksista viestiketjuihin, joissa he ovat aktiivisina. Muutoshistoria on helposti selailtavissa erilaisilla havainnollistamis- ja työvälineillä. Keskustelijat voivat editoida yhtä viestiketjua myös samanaikaisesti. Viestiketjut muodostavat siis yhtaikaa sähköpostin, keskustelufoorumin sekä pikaviestinpalvelun, yhdistäen sähköpostin ja pikaviestimien ominaisuudet. Mikäli keskustelun osapuolet eivät ole yhtaikaa läsnä tietoverkossa, sovelletaan sopivaa toiminnallisuutta sen mukaan automaattisesti.
Teknologia.
Wave julkaistaan avoimena protokollana, jolloin kuka tahansa voi perustaa Wave-palvelimen, jonka kanssa muiden Wave-palvelinten käyttäjät voivat edelleen kommunikoida. Waveen on lisätty toimintoja Google Talk -palveluun käytetystä XMPP-pikaviestinprotokollasta. Wavella voi usean käyttäjä yhtaikaa jakaa puurakenteisia keskusteluja ja muokata sähköisiä dokumentteja. Suurin osa Wave-toteutuksesta julkaistaan avoimena koodina, jolloin eri kehittäjät voivat tehdä Waveen edelleen omia laajennoksia, sovelluksia ja yhdistellä sitä muihin Web-palveluihin.
Tulireki

Tulireki on metallinen vuoristorata Linnanmäellä. Sen on valmistanut vuonna 2004 saksalainen Mack. Radan erikoisuutena ovat ulospäin suuntautuvat vaunut.
Radan pituus on 336 metriä, ja se nousee parhaimmillaan 16,5 metrin korkeuteen. Laitteeseen pääsevät kaikki yli 140 senttimetriä pitkät asiakkaat. 120-140 senttimetriä pitkät pääsevät vain huoltajan seurassa. Radan kapasiteetti on 770 henkilöä tunnissa. Vaunuja on neljä, ja yhteen vaunuun mahtuu kuusi henkilöä. Vaunujen väri on punainen.
Ensin vaunu nousee pitkää mäkeä ylös, minkä jälkeen se mutkittelee tiukkoja käännöksiä, josta saa ulospäin suuntautuvien vaunujen ansiosta tunteen siitä, että vaunu rysähtää alas. Sen jälkeen lasketaan iso mäki alas, ja loppurata on pienempiä mäkiä ja kovaa mutkittelua.
Rata maksoi Linnanmäelle kolme miljoonaa euroa.
Alpo Jaakolan patsaspuisto

Alpo Jaakolan patsaspuisto on Loimaalla Karhulan kylässä entisen Loimaan kunnan alueella sijaitseva ulkoilmamuseo, joka esittelee pääosin loimaalaisen taiteilija Alpo Jaakolan taidetta. Kesäisin ja syyskuun viikonloppuisin patsaspuistossa on avoinna kesäkahvila. Lisäksi pihapiirin Kuivuri-galleriassa on vaihtuvia kesänäyttelyitä.
Historia.
Taiteilijaprofessori Alpo Jaakola muutti patsaspuiston alueelle saatuaan lainalaudoista rakennetun pienen mökin valmiiksi vuonna 1953. Tehtyään taiteellisen läpimurron hän rakensi 1960-luvulla mökin viereen ateljeerakennuksen ja myöhemmin osti Loimaan kunnalta Hirvikoskella sijainneen vanhan ruumishuoneen, jonka hän siirsi puistoon veistotilaksi.
Jaakolan keskellä peltoa sijainneet teokset herättivät ohi ajavissa autoilijoissa hämmennystä. Ruuhkaisena kesäpäivänä jopa 200 ihmistä päivässä saattoi pysähtyä tutkimaan ja tunkeilemaan patsaspuistoon. Jaakolaa ei kuitenkaan yleisö kiinnostanut. Hän rakensi aidan ja pystytti kylttejä, jotka kielsivät häiritsemisen, mutta ne eivät auttaneet. Runoilija Pentti Saarikosken kerrotaan vierailullaan ryhtyneen keräämään puistoon pääsymaksuja.
Vuonna 1974 Ylen haastattelussa Jaakola vaikutti hyvin turhautuneelta työrauhansa menettämiseen ja kertoi inhoavansa veistoksiaan. Hänen mukaansa viimeiset kolme vuotta olivat kuluneet patsaspuiston sekä asumusten suojaamiseen.
Jaakolan epäonneksi valtatie 9:n tielinjaus vedettiin niin läheltä patsaspuistoa, että hän joutui muuttamaan liikenteen aiheuttaman metelin takia pois alueelta vuonna 1979. Patsaspuisto oli tyhjillään vuoteen 1992 asti, kunnes Loimaan kunta avasi sen kokeilumielessä yleisölle. Näyttely sai erittäin hyvän vastaanoton. Tämä innosti kuntaa kehittämään alueen matkailua. Se lunasti puiston itselleen vuonna 1993 ja vuonna 2000 siellä toteutettiin Euroopan unionin rahoittama laaja kunnostusprojekti.
Tietoja.
Alpo Jaakolan patsaspuisto on avoinna ti-su kesäkuun alusta elokuun loppuun sekä syyskuussa viikonloppuisin. Kesäaikaan puistossa järjestetään myös muuta toimintaa, kuten konsertteja, taidekursseja ja runoiltoja. Vanhassa ruumishuoneessa toimii nykyisin kesäkahvila. Pihapiirin Kuivuri-galleriassa on joka kesä vaihtuva taidenäyttely. Alpo Jaakola ja hänen vaimonsa Marja on heidän omasta toiveestaan haudattu patsaspuistoon.
Luettelo teoksista.
Alpo Jaakolan patsaspuisto käsittää 52 taideteosta, joista kaikki ovat hänen itse tekemiään.
Raimo Pesonen

Raimo Pesonen (s. 1968 Alajärvellä) on suomalainen kirjailija ja musiikkityöläinen. Suomen kirjailijaliiton jäsen vuodesta 2011. Siltala Kustannus julkaisi Pesosen esikoisromaanin "Erityisosaajia" helmikuussa 2009. Kirjaa on luonnehdittu tummasävyiseksi ironiaksi 2000-luvun alun Suomesta.
 Pesonen on opiskellut kirjallisuustiedettä ja sosiaalialaa, ja työskennellyt aiemmin muun muassa katkaisuhoitoasemalla ja lastensuojelussa.
Pesonen oli toimittajana yhdessä Paulina Ahokkaan ja Jone Nikulan kanssa vuonna 2005 ilmestyneessä artisteille suunnatussa musiikkialan opaskirjassa "Artist ABC". Artist ABC mainitsee Pesosen toimineen muun muassa tuottajana ja ohjelmapäällikkönä Down By The Laituri -festivaaleilla, tiedottajana, toimittajana, keikkamyyjänä ja dvd-tuottajana.
Vuonna 2000 Pesonen perusti levymerkin nimeltään "Riemu", joka on julkaissut albumeita mm. yhtyeiltä Mana Mana, Turun Romantiikka, Paska, Disgrace ja Karoshi Lovers, sekä vuonna 2001 Riemufestivaali-nimisen klubifestivaalin.
Rumpalina Raimo Pesonen on levyttänyt yhtyeissä Mahtavat Lämpöpussit, Psychoplasma, Mothers Against Sex Association, Mana Mana, The Insult That Made A Man Out Of Mac ja Karoshi Lovers.
Mália

Mália (; myös "Mállia", Μάλλια) on Kreikan kaupunki sekä samanniminen Chersónisoksen kunnan kunnallisyksikkö (Δημοτική Ενότητα Μαλίων, "Dimotikí Enótita Malíon") ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 5 433 ja varsinaisen Málian kaupungin väkiluku 3 224 (vuonna 2011).
Mália tunnetaan minolaisaikaisesta Málian palatsista sekä rantalomakohteena.
Maantiede.
Mália sijaitsee Kreetan saaren pohjoisrannikolla Egeanmereen kuuluvan Kreetanmeren rannalla. Málian vanha osa sijaitsee Iraklionista tulevan tien eteläpuolella. Pohjoispuolella, rannan läheisyydessä sijaitsee lukuisia hotelleja ja baareja.
Málian länsipuolella sijaitsee Chersónisoksen kaupunki ja itäpuolella Vrachási. Kaupungin eteläpuolelta kulkee saaren päätie eli EO90-kansallistie, joka on osa Eurooppatietä 75.
Historia.
Málian seutu on ollut merkittävä minolaisella kaudella eli Kreetan pronssikaudella. Siellä sijaitsi Málian palatsi, jota pidetään yhtenä Kreetan tärkeimmistä, vaikkakaan se ei milloinkaan ollut Knossoksen ja Faistoksen veroinen. Palatsi rakennettiin vuoden 2000 eaa. jälkeen, ja se tuhoutui noin vuonna 1700 eaa. Tämän jälkeen palatsi rakennettiin uudelleen. Lopullisesti se tuhoutui noin vuonna 1450 eaa.
Nykyisin Mália on kehittynyt rantalomakohteeksi ja suoranaiseksi turistirysäksi, joka on varsinkin nuorison ja brittien suosiossa. Mália oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chersónisoksen kuntaan yhdessä Episkopín ja Goúveksen kanssa.
Nähtävyydet.
Málian minolaisen palatsin ja kaupungin rauniot sijaitsevat rannikolla noin kolme kilometriä Málian keskustasta itään. Málian hiekkarannalle on myönnetty ”European Blue Flag” tunnustuksena puhtaudesta. Rannalla on runsaasti mahdollisuuksia harrastaa vesiurheilulajeja.
Liikenne.
Linja-autolla saaren pääkaupunkiin Iraklioniin on Máliasta tunnin matka ja Chersónisokseen 15 minuutin matka. Máliasta kulkee linja-autoja lisäksi Ierápetraan, Ágios Nikólaokseen ja Siteíaan.
Iraklionista kulkee muutama linja-auto päivittäin Chersónisoksen kautta suoraan Málian minolaiskaupungin raunioille.
Kunnallisyksikön osat.
Málian kunnallisyksikkö muodostuu seuraavista kylä- ja kaupunkiyhdyskunnista ja asutuksista:
Alankomaiden provinssit

Alankomaiden provinssit ovat Alankomaiden alueellisia hallinnollisia yksiköitä, jotka toimivat hallintokerroksena kuntien ja maan hallituksen välillä. Provinssin johdossa on kolme elintä: neljän vuoden välein vaaleilla valittava valtuusto "Provinciale Staten", valtuuston keskuudestaan valitsema hallitus "Gedeputeerde Staten" ja monarkin nimittämä komissaari eli "komissaris". 
Kaksitoista provinssia on jaettu kuntiin, joita vuoden 1997 kuntaliitosten jälkeen on jäljellä 572.
Luettelo provinsseista.
Asukasluku: tilanne 1. tammikuuta 2020.
César Vallejo

César Abraham Vallejo Mendoza (16. maaliskuuta 1892 – 15. huhtikuuta 1938) oli perulainen runoilija. Vaikka hän julkaisi elämänsä aikana vain kolme teosta, häntä pidetään yhtenä 1900-luvun suurimmista runouden uudistajista ja maansa kuuluisimpana.
Vallejon runoteokset olivat "Trilce" (1922), "España, aparta de mí este cáliz" (1937) ja "Poemas humanos" (1939). Lisäksi hän kirjoitti viisi näytelmää, joita ei esitetty hänen elinaikanaan, kolme romaania ja kaksi matkakertomusta: "Rusia en 1931, reflexiones al pie del Kremlin" (1931), uuden sosialistisen yhteiskunnan rakentamisesta Neuvostoliitossa sekä "Rusia ante el II Plan Quinquenal" toisen viisivuotissuunnitelman toteutuksesta.
Vallejo perusti vuonna 1936 Pariisissa, jossa asui, Pablo Nerudan kanssa komitean puolustamaan Espanjan toista tasavaltaa sisällissodan puhjetessa. Hän myös kuoli Pariisissa tuntemattomaan sairauteen, ja hänet haudattiin Montparnasselle. Universidad César Vallejo -yliopisto Trujillossa on nimetty Vallejon mukaan, ja yliopiston mukaan puolestaan ovat saaneet nimensä urheilujoukkueet Club Deportivo Universidad César Vallejo ja Sport César Vallejo.
Teokset.
Suomennetut teokset.
Runoja myös esimerkiksi antologioissa
Kirjurinluodon kesäteatteri

Kirjurinluodon kesäteatteri on Porin Kirjurinluodossa toimiva kesäteatteri. Nykyinen kesäteatteri rakennettiin vuonna 2008. Sen edeltäjä toimi Kirjurinluodossa 1960–1970-lukujen vaihteesta 2000-luvun alkuun.
Ensimmäiset ulkoilmanäytännöt Kirjurinluodossa järjestivät jo 1920-luvun alussa silloiset ammattiteatterit Porin Näyttämö ja Porin Työväen Teatteri. Vuosina 1999–2001 kesäteatteria pyöritti Rakastajat-teatteri, minkä jälkeen toimintaa ei ollut kunnes vuonna 2008 valmistui uusi näyttämö ja amfiteatterimainen 450 hengen katsomo Raatimiehenluodossa sijaitsevan Kirjurinluoto Arenan kupeeseen. Entinen näyttämö sijaitsi Kirjurinluodon vanhan Lokki-lavan luona.
Kirjurinluodon kesäteatteri toimii Porin kaupungin kulttuuritoimen alaisuudessa. Kesäteatterissa toimii tällä hetkellä kaksi teatteria, Kirjurin Hyvätuuli Oy ja Anniksen kesäteatteri yhdessä Pro Annis ry:n kanssa. Kirjurin Hyvätuuli Oy:n tuottajana on vuodesta 2008 lähtien toiminut Porista kotoisin oleva Kansallisteatterin näyttelijä Maria Kuusiluoma. 
Kirjurinluodossa on esiintynyt monia tunnettuja näyttelijöitä, kuten Inga Sulin ("Cabaret" 1985), Pirkko Mannola ja Kaarlo Juurela ("Eulaalia-täti" 1991), Ilmari Saarelainen ja Mikko Jurkka ("Piukat paikat" 1997), Sinikka Sokka ("Huomenta rakkaani" 2008), Eija Vilpas ("Suomen hevonen" 2009), Piitu Uski, Sari Mällinen ja Kaija Pakarinen ("Akkapakka" 2010), Ritva Oksanen ja Kristo Salminen ("Täydelliset häät" 2011), Johanna Kokko ("Linjat kuumina" 2013), Sari Havas ("Pokka pitää" 2019), Vesa Vierikko ("Mielensäpahoittaja" 2021) Mira Luoti, Marja Packalén ja Ville Keskilä ("Gabriel, tule takaisin" 2022) sekä Jenni Kokander ja Joonas Nordman ("Vaimoni on toista maata" 2023).
Anniksen kesäteatteri on osa Porin kaupungin kulttuuriyksikön alaisuudessa toimivan Kultturitalo Anniksen toimintaa ja Pro Annis tukee ja kehittää kulttuuritalo Anniksen toimintaa pääpainona lapset ja nuoret.
Kesäteatterilla järjestetään kesäkautena myös lauluiltoja sekä konsertteja ja lavaa voi vuokrata myös yritys- ja yhteisökäyttöön.
Fytoterapia

Fytoterapia eli kasvilääkintä "(fyton = kasvi)" on sairauksien tai terveyden luonnonmukaista hoitoa lääkekasveilla tai niistä tehdyillä valmisteilla. Fytoterapiahoitoa voidaan käyttää itsenäisesti, mutta yleensä se yhdistetään tukihoitona muuhun hoitoon, esim. aromaterapiaan tai akupainantaan. Nykyään fytoterapiahoito keskittyy vahvasti kasveista saataviin suojaravintoaineisiin sekä kasvin vaikuteaineisiin. Yksi fytoterapian tärkeistä osista on, että siinä saadaan elimistön omat puolustusmekanismit toimimaan kasvien vaikuttavien aineiden ohella, jolloin pienempikin rohdosmäärä riittää. Fytoterapian historia yltää yli 5 000 vuoden taa, kun ensimmäiset yrttilääkinnälliset ohjeet kirjoitettiin. Fytoterapiaan liittyy pieni allergiariski. Fytoterapia käy myös eläimille, kuten hevosille.
Hoitokeinot.
Nykyään ns. holistisessa lääketieteessä keskitytään vahvasti kasvin kokonaisvaikutukseen eli sen yhteenlaskettuun vaikutukseen monilta terveyden eri osa-alueilta. Parhaimmillaan fytoterapiassa käytettävät kasvit ovat mietoja rohdoskasveja, hyvin itsehoitoon sopiviksi tarkoitettuja. Suurin osa miedoista rohdoskasveista stimuloi aineenvaihduntaa ja siten vähentää kuona-aineiden tuotantoa. Yleensä miedot rohdoskasvit myös poistavat nestettä eli toimivat diureetteina. 
Fytoterapiassa yrttejä voidaan sisäisesti käyttää esimerkiksi teenä, uutteena ja jauheena, puristeina, ruoan lisäkkeenä ja ulkoisesti hauteina, kylpyinä sekä öljyinä tai muina voiteina.
Monissa ulkomailla tuotetuissa yrteissä tiedetään olleen raskasmetalleja, mutta Suomen tuotanto on suhteellisen puhdasta.
Fytoterapeutit.
Fytoterapeuteille on oma keskusliitto LKL, Luontaislääkinnän keskusliitto, jonka alla valmistuneilla diplomi-fytoterapeuteilla ja fytoterapia-opiskelijoilla on oma yhdistyksensä Suomen Fytoterapia ry.
Skype for Business

"Eri kuin: Skype
Skype for Business (aiemmin Microsoft Lync ja sitä ennen Microsoft Office Communicator) on Microsoftin valmistama kaupallinen yrityskäyttöön tarkoitettu pikaviestintä- ja videoneuvotteluohjelma.
Historia.
Vuonna 2011 käyttöön tullut Microsoft Lync toimi yhdessä Microsoft Lync Server -palvelinohjelmiston kanssa ja korvasi aiemman Windows Messenger -ohjelmiston, jota käytettiin Exchange Messaging Server -palvelimen kanssa. Sukulaistuotteeseensa Windows Live Messengeriin verrattuna Microsoft Lync sisälsi erityisesti yrityskäyttöön suunniteltua lisätoiminnallisuutta.
Lyncin korvasi Skype for Business huhtikuussa 2015. Syksyllä 2017 Microsoft ilmoitti, että Microsoft Teams korvaa Skype for Business -ohjelmiston. Toukokuussa 2018 Microsoft tiedotti lopettavansa Skype for Business -ohjelmiston kehittämisen, mutta Skype for Business Onlinen tuki jatkui yhä. Heinäkuussa 2019 Microsoft ilmoitti, että Skype for Business Online lakkautetaan 31. heinäkuuta 2021. Uudet Office 365 -käyttäjät ohjattiin Microsoft Teamsiin 1. syyskuuta 2019 alkaen.
Toiminnallisuus.
Ohjelmiston perustoimintoja ovat pikaviestimen ja läsnäolotiedon lisäksi VoIP ja videoneuvottelu, jotka on integroitu asiakasohjelmaan. Niiden lisäksi ohjelmisto voidaan integroida toimimaan yhdessä muiden Microsoftin ohjelmistojen kanssa esimerkiksi seuraavasti:
Versiot.
Lähteet:
Annemarta Borgen

Annemarta Borgen (1913 Evjenth – 1988) oli norjalainen kirjailija.
Borgenilta on suomennettu teos "Minun yrttini", joka käsittelee kasvien historiaa ja käyttöä lääkinnässä ja ruoissa. Kirja sisältää harvinaista tietoa luonnonkasvien käytöstä pohjolassa ja ruokaohjeita satojenkin vuosien takaa.
Saksalainen rekisterikilpi

Saksalaisen rekisterikilven ensimmäiset kirjaimet määräytyvvät sen mukaan, missä päin Saksaa ajoneuvon omistaja asuu. Asuinpaikan vaihtuessa auto on rekisteröitävä uuden kotipaikan rekisteröintiviranomaiselle. Aikaisemmin kotipaikan vaihtuessa myös rekisterikilpi vaihtui, mutta 1.1.2015 alkaen vanhan rekisterikilven on halutessaan saanut pitää.
Saksalaisen rekisterikilven numerot ja kirjaimet ovat mustia valkoisella pohjalla. 
Historia.
Vuosina 1870–1890 Saksassa käytettiin polkupyörissä rekisterikilpiä. Vuonna 1897 alettiin kiinnittää autoihin rekisterikilpiä. Rekisterikilvet olivat pakollisia kaikissa autoissa 1. lokakuuta 1906 alkaen. Tunnuksen alussa oli roomalainen numero osoittamassa, mihin alueeseen auto kuului (I = Preussi, II = Baijeri jne.). Tämän jälkeen seurasi kirjain, joka tarkoitti seutua, johon auto kuului (esim. I A = Berliini), ja lopuksi numerosarja. 
Toisen maailmansodan jälkeen jokaisella miehitysvyöhykkeellä oli omat värit tekstille ja taustalle. Vuonna 1947 liittoutuneet päättivät kehittää yhtenäisen järjestelmän, jota on käytetty vuodesta 1948 lähtien. Siinä tekstin väri on aina musta ja taustan valkoinen.
Vuonna 1949 huomattiin, että erilaisten yhdistelmien määrä järjestelmässä oli riittämätön. Yhä useampi näet hankki itselleen auton. Tästä syystä otettiin Länsi-Saksassa vuonna 1956 käyttöön uusi järjestelmä. Itä-Saksassa kehitettiin jo vuonna 1953 uusi järjestelmä, erilainen kuin Länsi-Saksassa. Kummassakin maassa rekisterikilvissä käytettiin samaa DIN 1451 -fonttia.
Kun Saksa jälleenyhdistyi vuonna 1990, Länsi-Saksan piirikuntien ja kaupunkien lyhenteet pysyivät ennalleen. Sen sijaan Itä-Saksan alueesta muodostettujen uusien osavaltioiden piirikunnille ja kaupungeille annettiin omat lyhenteet, joiden tuli olla ennestään käyttämättömiä. Esimerkiksi Dresden sai lyhenteen DD, koska D oli jo käytössä länsisaksalaisen Düsseldorfin lyhenteenä. 
Vuonna 1994 rekisterikilvissä otettiin käyttöön uusi kirjasinlaji FE-Schrift (saks. "Fälschungserschwerend" eli "vaikeasti väärennettävä"), ja lisäksi kilpien tuli siitä lähtien olla heijastavaa materiaalia. Vuodesta 2000 lähtien FE-fontti on ollut ainoa sallittu ja kilvissä on ollut pakollinen sininen EU-palkki vasemmassa reunassa.
Vanhat rekisterikilvet, joissa käytetään DIN-fonttia ja joissa ei ole sinistä palkkia, ovat edelleen sallittuja, mutta kilpien on aina oltava heijastavaa materiaalia.
Kilpien formaatti.
Kilvissä on yksi-, kaksi- tai kolmikirjaiminen aluekoodi (esimerkiksi B=Berliini, BI=Bielefeld ja BIT=Bitburg), yksi tai kaksi aakkosittain juoksevaa kirjainta ja enintään neljä numeroa. Aluekoodissa voi olla myös umlautillinen kirjain Ä, Ö tai Ü, mutta aakkosittain juoksevissa kirjaimissa ei voi olla umlautia. Suomen kilpien tapaan myös Saksassa nolla ei voi olla numero-osan ensimmäisenä tai ainoana numerona. Tietyt yhdistelmät, kuten HJ, KZ, NS, SA, SD, SS eivät ole käytössä historiallisista syistä.
Koripallon I-divisioona-kausi 2009–2010

Kausi 2009–2010 on koripallon I-divisioonan 35. kausi. Se pelattiin 12 joukkueen kaksinkertaisena sarjana. 
Ennen kauden alkua.
Kauden alussa Helsingin NMKY luopui sarjapaikastaan ja sen tilalle nousi Keravan Kori-80. Samalla helsinkiläisten joukkueiden määrä korkeimmilla sarjatasoilla laski entisestään. Myös KaU Basket vetäytyi ennen kauden alkua johtuen taloudellisista syistä. KaU Basketin paikasta I-divisioonassa karsivat Säynätsalon Riento ja Namika Lahti II.
Pelitapa.
Runkosarjan ensimmäiseksi ja toiseksi sijoittuneet joukkueet pääsevät suoraan välieriin. Runkosarjan kolmas ja kuudes pelaavat toisiaan vastaan, sekä neljäs ja viides pelaavat toisiaan vastaan puolivälierissä. Välierässä runkosarjan voittaja pelaa runkosarjassa huonoiten sijoittunutta joukkuetta vastaan ja runkosarjan kakkonen pelaa toiseksi huonoiten sijoittunutta vastaan. Välierien voittajat kohtaavat finaalissa, joka pelataan paras viidestä -järjestelmällä kuten välierätkin. Finaalin voittaja nousee kaudeksi 2010–2011 Korisliigaan ja finaalin hävinnyt joukkue pelaa karsintasarjan Korisliigan toiseksi huonoiten sijoittunutta joukkuetta vastaan.
I-divisioonan runkosarjan huonoiten sijoittunut joukkue putoaa suoraan alueellisen II-divisioonaan ja toiseksi huonoiten sijoittunut pelaa II-divisioonan parhaiden joukkueiden kanssa kahdesta paikasta I-divisioonassa.
I-divisioonan joukkueet kaudella 2009–10.
I-divisioonan karsinta.
Säynätsalon Riento ja Namika Lahti II pelasivat kaksi peliä, joiden yhteistulos ratkaisi I-divisioonaan päässeen joukkueen. Namika voitti otteluparin ja pääsi I-divisioonaan.
Runkosarja.
Sarjataulukko.
"Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, % = Voittoprosentti"
Lars Eilstrup Rasmussen

Lars Eilstrup Rasmussen (s. 11. tammikuuta 1963 Tanska) on tanskalaissyntyinen tietojenkäsittelytieteilijä ja ohjelmistokehittäjä. Hän työskentelee Googlen palveluksessa ja hänet tunnetaan muun muassa Google Mapsin ja Google Waven pääsuunnittelijana (yhdessä veljensä Jens Eilstrup Rasmussenin kanssa).
Tausta.
Tanskalaisveljekset Lars ja Jens muuttivat aluksi Kalifornian Piilaaksoon, jossa Lars väitteli tohtoriksi University of California, Berkeleyssa teoreettisesta tietojenkäsittelytieteestä. Hänen väitöskirjansa "On approximating the permanent and other #p-complete problems" valmistui 1998, ohjaajana Alistair Sinclair. Väitöskirja oli yliopiston esittämänä ehdolla ACM:n vuoden väitöskirjaksi.
Ura.
Valmistuttuaan Berkeleystä IT-kuplan aikana veljekset työskentelivät valmistuttuaan aloittavalle internet-yhtiölle. Sen mentyä konkurssiin heidät sanottiin irti ja he päättivät kehittää oman Web-sovelluksen. Lars on kertonut Jens-veljen saaneen ensimmäisenä ajatuksen uudenlaisen karttateknologian kehittämisestä. Tuohon aikaan ainoita karttayhtiöitä olivat hänen mukaansa MapQuest Yhdysvalloissa ja Whereis.com Australiassa.
Lars oli työskennellyt työnantajalleen jonkin aikaa Sydneyssä, jonne hän muutti vuonna 2003. Veljekset perustivat kehitysryhmän ja yhtiön nimeltä "Where 2 Technologies" yhdessä ystäviensä Noel Gordonin ja Stephen Man kanssa. Prototyyppi valmistui vuoden loppuun mennessä. Aluksi pääoman saaminen prototyypin jatkokehittämiselle oli vaikeaa, kunnes eräs potentiaalinen investoija esitteli heidät Googlelle. Teknologia osoittautui nopeammaksi ja houkuttelevammaksi kuin muut sen ajan karttasovellukset. Google osti yhtiön ja kehittäjät siirtyivät sen palvelukseen 2004. Kehitystyö jatkui suhteellisen vähäisillä resursseilla.
Kehittäjien yllätykseksi käyttäjäyhteisö pystyi hakkeroimaan koodin ja alkoi lisätä siihen ominaisuuksia. Ensimmäiset mash-up-sovellukset Google Maps -ohjelmistoon olivat syntyneet.
Lars Rasmussen kertoo ensimmäisen ajatuksen Google Wave -ohjelmistoon olevan myös peräisin hänen veljeltään Jensiltä. Rasmussenit aloittivat projektin nimellä "Walkabout" ja projektin suunnitteluun osallistui alkuvaiheessa viisi henkilöä. Kahden vuoden kehittämistyön tuloksena prototyyppi julkistettiin Google I/O -konferenssissa 28. toukokuuta 2009. Uusi sovellus yhdistää sähköposti-, pikaviestintä-, wiki- ja sosiaalisen median toiminnallisuuden samaan viestiketju-käsitteeseen, eli "aaltoon".
Julkaisuja.
Väitöskirjansa lisäksi Lars Eilstrup Rasmussen on julkaissut joitakin tieteellisiä artikkeleita ja hänen nimissään on kymmenkunta patenttia.